Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Vízmű Rt. a 38/1995. (IV. 5.) Korm. rendeletre hivatkozva
Paragraph Index: 578

Vízmű Rt. a 38/1995. (IV. 5.) Korm. rendeletre hivatkozva elzárkózott az épületek külön-külön fogyasztását lehetővé tevő mérőóra felszerelésétől. Jelenleg sem a sorháznak sem a panaszosnak nincs érvényes közüzemi szerződése a bekötési vízórára. Az országgyűlési biztos általános helyettese vizsgálata során megállapította, hogy az ingatlanok adásvétele során az értékesítést végző OTP — mivel vízdíjat még nem fizettek az állampolgárok — szerződésében a bekötési vízóra fő használójára nem tért ki. Az iratokból, valamint a szakminisztérium háttéranyagából kitűnik, hogy a vízhálózat kiépítése szabálytalanul történt. Már az építés időszakában sem felelt meg az előírásoknak. A felelősség ezért a megrendelőt, az engedélyezőt és a kivitelezőt terheli. A szabálytalan építés miatt a későbbiek során keletkező költségeket (melyet a külön-külön bekötési vízóra kiépítése jelent), nem lehet teljes egészében az ingatlantulajdonosokra hárítani. Amennyiben az építtetővel, az engedélyezővel és a kivitelezővel a lakók nem tudnak e tárgyban peren kívül megállapodni, úgy polgári peres eljárás során kell a költségmegosztás kérdését rendezni. A vízóra a 8 ingatlan közös használatában áll, így a Vízmű Rt.-nek ilyen értelmű szerződést kell kötnie a lakókkal, de semmiképp sem a beadvány írójával. A Vízmű Rt.-nél helytelenül tartják nyílván a panaszos nevén a mérőeszközt. Az osztatlan közös használat kérdését polgári peres eljárásban a bíróság tudja felosztani, vagy megszüntetni jogerős ítéletével, amennyiben peren kívül az ingatlantulajdonosok nem tudnak megállapodni. A panaszos semmilyen jogviszonyban nem áll a sorházi ingatlanok tulajdonosaival, emiatt nem lehet felelős azért, hogy azok nem fizették meg a közüzemi szolgáltatás ellenértékét. A sorház lakói jelenleg semmilyen közüzemi szerződéssel nem rendelkezik az ivóvíz és szennyvízelvezetéssel kapcsolatban, ezért a Vízmű Rt.-nek mindenképpen szerződést kell kötnie az ingatlantulajdonosokkal. Az országgyűlési biztos általános helyettese vizsgálata során megállapította, hogy a közüzemi szerződés hiánya a jogállamiságból fakadó jogbiztonság és a magántulajdonhoz való jog követelményével kapcsolatos visszásságot okoz. Az országgyűlési biztos általános helyettese a Dunamenti Regionális Vízmű Rt. vezérigazgatójának ajánlást tett, hogy az osztatlan közös használatnak megfelelő szerződést kössön az ingatlantulajdonosokkal a bekötési vízórára, az alkotmányos visszásság megszüntetése érdekében. Az ajánlást a Vízmű Rt. vezetője elfogadta és intézkedett az alkotmányos jogokkal kapcsolatos visszásság megszüntetése iránt. OBH 7917/ 1997. I. Alkotmányos jogokkal összefüggő visszásságot okoz a jogbiztonság vonatkozásában [Alkotmány 2. § (1) bek.] a közszolgáltató, ha a fogyasztó érdekeinek védelmét szolgáló kötelező jogszabályi rendelkezéseket nem tartja be. II. Alkotmányos jogokkal összefüggő visszásságot okoz a közszolgáltató a szerződési szabadság vonatkozásában, ha a szerződési nyilatkozatot a fenyegetés fogalmát kimerítő közléssel kényszeríti ki. A panaszos azért fordult az Országgyűlési Biztosok Hivatalához, mert a Dunántúli Regionális Vízmű Rt. a panaszosnak a szolgáltatási szerződés hiányosságait megfogalmazó levelére a panaszok érdemi vizsgálatának elutasításával reagált, válaszában pedig a szerződés aláírásának fogyasztó általi

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes